Ferieboliganmeldelser hos atraveo
Over 300.000 feriehuse og ferielejligheder
Kontrollerede gæsteanmeldelser
Bookingteknologi med Liquid Search
Kundeservice på ti forskellige sprog
atraveo formidler og markedsfører din feriebolig i hele Europa. Nemt, fair og effektivt.Tilbud til udlejere
1/15 Udlejerne sætter stor pris på det direkte feedback, som de får fra gæsterne i form af boligbedømmelserne, og reklamerer meget gerne med de gode karakterer. Det gør de blandt andet med det meget populære atraveo-mærkat, som det er tilfældet ved dette feriehus på Sardinien.
2/15 Mærkatet gives til ferieboliger, der har opnået gode bedømmelser af atraveo-kunderne. Dette mærkat er anbragt på et 5-personers feriehus i Tyskland, som en atraveo-kunde beskrev på følgende vis: "Meget anbefalelsesværdigt. Dejligt hus med egen sauna. Vi sov som en drøm."
3/15 Her iscenesættes mærkaterne på fornem vis i forbindelse med et feriehus i Zeeland, der har fået gode bedømmelser to år i træk.
4/15 "Vi har netop tilbragt to uger i dette meget dejlige hus, som vi syntes rigtig godt om", skrev en feriegæst om dette feriehus ved Costa Dorada, der har fået topkarakter.
5/15 Allerede på døren til denne feriebolig i Østfrisland, der oversat til dansk hedder "Måge", ses det tydeligt, at atraveo-kunderne føler sig meget god tilpas i lejligheden.
6/15 Også atraveo-mærket i haven til dette feriehus i Andalusien skaber et flot blikfang sammen med boligens navn.
7/15 Hvis der skulle gives en pris til den bedste integrering af atraveo-mærkatet i havelandskabet, ville førstepladsen dog formodentlig gå til udlejerne af denne landejendom i Toscana.
8/15 Dette mærkat præsenteres meget flot ved hjælp af en glasplade. Feriehuset, som mærkatet hører til, ligger i øvrigt på Azorerne langt ude i Atlanterhavet.
9/15 Heller ikke noget dårligt eksempel: atraveo-mærkatet som vinduespynt i et feriehus i Bayern. En kunde skrev følgende om huset, der har fået gode bedømmelser: "Eventyrlig beliggenhed, det samme kan siges om udsigten, og værtsfamilien var diskret og meget venlig."
10/15 Ved porten til et feriehus på den kanariske ø La Gomera er der anbragt op til flere udmærkelser, som understreger kvaliteten af ferieboligen.
11/15 Udlejeren af en ferielejlighed på Rygen reklamerer derimod udelukkende med atraveo-mærkaterne, der bekræfter de meget gode bedømmelser, som han har fået for både denne og flere af sine andre ferieboliger i de forgangne år.
12/15 Sammen med en hilsen fra Toscana modtog vi dette foto af udlejeren, der stolt præsenterer sit atraveo-mærkat. Efter sit ophold i den ene af de to ferielejligheder bedømte en kunde boligen kort og godt med et "super".
13/15 Også udlejerne af disse feriehuse i Sverige viser stolt deres atraveo-mærkat frem for fotografen. Og med rette, hvilket denne kommentar fra en feriegæster bekræfter: "Vi havde en dejlig uge. Alt var som beskrevet. Udlejerne var hele tiden meget opmærksomme og hjælpsomme. Tak for en skøn uge."
14/15 atraveo-mærkatet kommer også til sin ret indendørs, ikke mindst sammen med andre udmærkelser som i denne ferielejlighed i Harzen.
15/15 Hvad der end står på det andet skilt, som ses her i forbindelse med denne ferielejlighed i Istrien, så virker det ikke til at have lige så stor betydning som atraveo-mærkatet.
Gæstebedømmelserne på atraveos website
Efter et ferieboligophold opfordrer atraveo kunderne til at dele deres oplevelser og indtryk med kommende gæster ved at afgive en bedømmelse af henholdsvis ferieboligen og ferieområdet.
De fleste gæstebedømmelser indeholder nyttige tips og værdifulde oplysninger om boligens beliggenhed og faciliteter samt forholdet mellem pris og kvalitet. Alle bedømmelserne er autentiske og vises uforfalsket på atraveos website. Udover masser af ros lyder der indimellem også kritiske røster.
P.t. har vores kunder tilsammen afgivet over 500.000 bedømmelser. Og tallet fortsætter med at stige.
Hvordan bedømmes ferieboligerne?
Feriegæsten bedømmer boligen ved at give den points fra 1 (ikke anbefalelsesværdig) til 5 (meget anbefalelsesværdig) i form af små blå atraveo-huse. I kommentarfeltet kan kunden begrunde bedømmelsen samt fremhæve både positive og negative indtryk.
Samtlige bedømmelser af den respektive feriebolig indgår i beregningen af en gennemsnitsværdi for boligen. Hold derfor udkig efter antallet af små blå huse ud for ferielejlighederne og -husene i resultatlisten, når du søger efter den passende feriebolig! Naturligvis kan du også sortere resultatlisten efter boligbedømmelserne. På den måde dukker de ferieboliger, der har fået de bedste bedømmelser, op øverst på listen
Til ferieboligudvalget
Alle gæstebedømmelser vises uforfalsket!
I reglen kan hver enkelt feriegæst afgive en bedømmelse på atraveo website. For at sikre troværdigheden af bedømmelserne kontrollerer en medarbejder hos atraveo altid, at den person, der afgiver en bedømmelse, rent faktisk har opholdt sig i den respektive feriebolig.
Din bedømmelse er også vigtig!
Lad andre feriegæster få del i dine erfaringer og afgiv en bedømmelse af den feriebolig, som du har opholdt dig i, ved at give den en eller flere af de små blå atraveo-huse!
Hvis du først har foretaget din booking for nylig eller lige er kommet tilbage fra turen, modtager du automatisk en e-mail fra atraveo, hvori du opfordres til at afgive din stemme. I så fald skal du blot klikke på linket i e-mailen, så sendes du direkte videre til siden, hvor du kan bedømme boligen.
Det er også muligt at afgive en bedømmelse i forbindelse med et ophold, der ligger længere tilbage i tiden. Indtast feriestedets navn i atraveos søgefelt og vælg den respektive feriebolig i resultatlisten. Nu er du landet på boligpræsentationen, hvor du kan afgive din bedømmelse. Hvis du stadig kan huske det nummer, som atraveo markedsfører boligen under, kan du også blot indtaste dette nummer direkte i søgefeltet.
Ferieboliger med gode bedømmelser fra atraveos kunder
Feriehus med atraveo-mærkat i den italienske region Marche.
Udlejerne sætter stor pris på det direkte feedback, som de får fra gæsterne i form af boligbedømmelserne, og mange af dem reklamerer stolt med de gode karakterer. Det gør de blandt andet med et atraveo-mærkat, der anbringes fremme på stedet og som viser den gennemsnitlige karakter for boligen. Hold udkig efter atraveo-mærkatet i dit ferieområde og se, om du ikke skulle få øje på et eller flere af dem!
Øverst på denne side kan du se snapshots af nogle af de ferieboliger, som har gjort sig fortjent til et atraveo-mærkat.
atraveo-prisen for det bedste feriested
Vores kunders bedømmelser af selve feriestederne lægges desuden til grund for den årlige kåring af det bedste feriested i udvalgte rejselande. Vinderen er den by og kommune, der har fået de bedste gæstebedømmelser i det respektive land i løbet af et år.
Det hele tog sin begyndelse tilbage i 2010, da vi kårede det bedste feriested i Tyskland. Året efter blev der derudover fundet en vinder i henholdsvis Italien og Nederlandene. Siden 2014 kæmper de spanske og kroatiske byer og kommuner ligeledes om titlen som årets bedste feriested.
Her kan du se en oversigt over alle de hidtidige vindere:
Kroatien | For anden gang er Rovinj blevet valgt til Kroatiens bedste feriested. Første gang var i 2015. Den maleriske by lokker med dejlige strande, en god gastronomi og en smuk bykerne med små, snoede gader.
Tyskland | Dette års bedste feriested i Tyskland er ligeledes en gammel kending. Warnemünde ved den tyske østersøkyst vandt også prisen i 2014.
Østrig | Og i Østrig blev det såmænd også en genganger. Mayrhofen, et populært feriested både sommer og vinter, har formået at forsvare sin titel fra sidste år.
Spanien | I Spanien er det i år den smukke by Roses, der står øverst på sejrsskamlen. Byen er kendt for sine dejlige strande og sin lange strandpromenade. Det er i øvrigt første gang, at vi har en vinder fra Costa Brava.
Italien | Et kort stykke fra turiststrømmene i Bibione ligger den familievenlige bydel Pineda, som i år er blevet valgt til Italiens bedste feriested.
Nederlandene | For anden gang er Egmond aan Zee løbet af med titlen som det bedste nederlandske feriested. Den dejlige kystby lokker med en lang strand og brede klitter.
Kroatien | I år blev det Adriaterhavets perle, der løb af med titlen. atraveos kunder faldt for den historiske havneby Dubrovnik med dens maleriske gamle bykerne.
Østrig | For første gang har vi i år også kåret det bedste feriested i det østrigske alpeland. Mayrhofen i Zillertal debuterer som østrigsk vinder.
Italien | Det er svært at forestille sig en mere fornem vinder i Italien. Hovedstaden Rom har fået de bedste anmeldelser af vores kunder og er dermed blevet valgt til Italiens bedste feriested.
Tyskland | Wernigerode med sine mange smukke bindingsværkshuse er dette års tyske vinder. Med et gennemsnit på 4,95 ud af 5 mulige points blev det til noget af en topplacering for denne by i Harzen.
Nederlandene | Dette års nederlandske vinder har også tidligere stået øverst på sejrsskamlen. Efter sejren i 2014 er det således nu anden gang, at den lille havneby Enkhuizen ved Ijsselmeer kan bryste sig med titlen som det bedste feriested.
Spanien | Feriegæsterne har stemt Pollença ind på en førsteplads og dermed valgt byen, der ligger i en bugt i den nordlige del af Mallorca, til dette års bedste spanske feriested.
Tyskland | I år gik prisen i Tyskland til Meersburg og dermed for første gang til en by ved Bodensøen. Den maleriske gamle bydel langs søbredden samt borgen højt hævet over byen gik lige i hjertet på feriegæsterne.
Italien | Også i forbindelse med Italien var der i år tale om en lille premiere. For første gang blev det en badeby ved adriaterhavskysten, nemlig Lido degli Estensi, der løb af med sejren. Byens stolte borgmester tog personligt imod prisen.
Kroatien | Efter Split det foregående år blev det igen i år en by med en ualmindelig smuk gammel bydel, der vandt feriegæsternes gunst - Rovinj ved den istriske vestkyst.
Spanien | I Spanien forblev trofæet ved Costa Blanca. Her var det den populære ferieby Jávea, der løb af med titlen.
Nederlandene | Og i Nederlandene gik prisen til en by i Sydholland. Rockanje blev valgt til landets bedste feriested 2015.
Italien | Malcesine ved Gardasøen hører til ferieboliggæsternes foretrukne destinationer, så det var ikke den helt store overraskelse, da byen i 2014 blev kåret til Italiens bedste feriested. Den lokale turistforening indbød ekstra til en flot prisoverrækkelse i provinsens hovedstad Verona.
Tyskland | Samme år gik prisen for det bedste tyske feriested til Warnemünde og dermed for fjerde gang i træk til en by ved landets østersøkyst.
Nederlandene | I Nederlandene triumferede Enkhuizen, en hyggelig, lille by, hvilket vores to medarbejdere Kim og Julie også kunne bekræfte efter deres besøg i vinderbyen.
Spanien | Premiere i 2014: Dette år blev der for første gang uddelt en pris til det bedste spanske feriested. Landets første vinder blev Moraira ved Costa Blanca.
Kroatien | Premiere nummer to: Samme år blev der for første gang kåret et feriested i Kroatien. Her gik sejren til havnebyen Split. Vores medarbejder Pia rejste ekstra ned til Adriaterhavet, hvor hun deltog i en meget festlig prisoverrækkelse.
Italien | I 2013 løb Lago di Comos perle af med titlen som Italiens bedste feriested. Feriegæsterne faldt dette år for Bellagio, der nyder en malerisk beliggenhed på en halvø ved Comosøen.
Tyskland | I Tyskland fandt sejrstrofæet for første gang vej op i bjergene, hvor det gik til Berchtesgaden. Byens borgmester fik personligt overrakt prisen.
Nederlandene | Samme år blev kystbyen Egmond aan Zee valgt til det bedste nederlandske feriested.
Italien | I 2012 løb Venedig af med titlen som Italiens bedste feriested. atraveo tilbyder et stort antal ferielejligheder i hjertet af den berømte laguneby.
Tyskland | Titlen som Tysklands bedste feriested blev dét år givet til en by på landets største ø. Det var Ostseebad Binz på Rygen, der fik sejren i hus.
Nederlandene | I Nederlandene var det dengang den populære nordhollandske kystby Julianadorp, der stod på sejrsskamlen.
Nederlandene | Året forinden var prisen for det beste nederlandske feriested blevet overrakt til en by ved Ijsselmeer. Volendam blev dermed den allerførste by i rækken af nederlandske prisvindere.
Italien | Syd for Alperne kårede vi en anden debutant dét år. Riva del Garda ved den nordlige ende af Gardasøen blev som den første by valgt til Italiens bedste feriested.
Tyskland | Den eneste by, der til dags dato har formået at forsvare sin titel, var samtidig den første vinder overhovedet. Zingst ved den tyske østersøkyst løb både af med sejren i premiereåret 2010 samt det efterfølgende år.
Mere info om vinderne
Bedøm atraveo!
På en uafhængig portal kan du afgive en bedømmelse af atraveos service. atraveo har opnået en gennemsnitskarakter på 4,8 ud af 5 mulige points, men vores mål er og bliver en 5-stjernet service til alle! atraveos service er mere og andet end blot vores website og omfatter blandt andet et skolet kundeserviceteam, der sørger for en pålidelig afvikling af alle bookinger og besvarer alle dine spørgsmål. Var du tilfreds med os, eller var der noget vi kunne have gjort bedre? Fortæl os det ved at afgive en bedømmelse af vores service!
Bedøm atraveo